Piama

Piama () atau piantan (Jawi: ) ialah suatu cara pertakwiman digunakan masyarakat Melayu Kedah utara Semenanjung Melayu untuk menentukan kegiatan bercucuk tanam sawah padi atau menangkap ikan. Aturan ini mula dikembangkan berdasarkan pemerhatian masyarakat setempat ini terhadap peredaran dan perubahan cuaca sekitar seperti curahan hujan dan tiupan angin serta keadaan tanah sama ada sesuai untuk menanam padi.

Takwim ini terdiri dari 12 bulan dimulakan pada musim kemarau yang melanda kawasan Kedah sekitar November hingga April; bulan April menjadi tumpuan bermulanya menanam benih padi seiring musim hujan (atau "musim piama") yang tiba di negeri tersebut. Pengiraan tempoh ini masih diaturkan Takwim Dan Waktu Ibadah Bagi Seluruh Negeri Kedah Darul Aman disediakan Jabatan Mufti negeri tersebut.

 Penghitungan 
Bulan-bulan ini dibahagikan kepada dua musim yakni:

 musim timur yang kering dari November hingga Januari
 musim barat atau musim piama "muda" (Jun-Julai) dan "tua" (Ogos-Oktober)

Pada dahulunya, nama bulan-bulan ini diberikan terus daripada urutan kedudukannya sebelum kemudiannya diselaraskan ilmu falak Arab mengikut zodiak atau rasi langit dengan buruj utama dinampakkan pada ketika ini. Setiap bulan piama ditetapkan dalam tempoh tertentu mempunyai petanda utama yang diamati dari persekitaran agar melakukan pekerjaan bersesuaian masa:
+Nama bulanRasi dinampakkanTempoh dalamtakwim GregoriusPetanda alam diperhatikanLamaBaruSaKausPemanah23 November–22 DisemberPokok gelenggang besar berbungaDuaJadiKambing Duyung23 Disember–21 JanuariAir banjir menyurut, ikan dan tuntung kembali ke bendang sawahTigaDeluTimba22 Januari–20 FebruariPokok macang berbunga, angin timur mula bertiupEmpatHutIkan21 Februari–21 MacBunga durian berkembang, angin timur meniup kencang, pokok janggus berbuahLimaHamalBebiri22 Mac–21 AprilTiada bayang terlihat serembang matahariEnamSaur/ThaurJantan22 April–22 MeiKelopak bunga keranji berguguran ("hujan")TujuhJauzaKembar23 Mei–22 JunLapanSar(a)tanKetam23 Jun–23 JulaiBintang-bintang boleh dilihat di langit pada waktu subuhSembilanAsadSinga24 Julai–23 OgosSepuluhSunbulahPerawan24 Ogos–23 SeptemberTiada bayang terlihat serembang matahariSebelasMizanNeraca24 September–23 OktoberKedengaran bunyi burung balaiDua BelasAkrabKala24 Oktober–23 NovemberKedengaran bunyi burung ruak-ruak

 Rujukan